CELEX: 31990R1562
Language: el
Date: 1990-06-07
Title: Κανονισμός (ΕΟΚ) αριθ. 1562/90 της Επιτροπής της 7ης Ιουνίου 1990 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων ( κατηγορία 5 ), καταγωγής Ινδονησίας

Avis juridique important

|

31990R1562

Κανονισμός (ΕΟΚ) αριθ. 1562/90 της Επιτροπής της 7ης Ιουνίου 1990 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων ( κατηγορία 5 ), καταγωγής Ινδονησίας  

Επίσημη Εφημερίδα αριθ. L 148 της 12/06/1990 σ. 0019 - 0020

***** ΚΑΝΟΝΙΣΜΟΣ (ΕΟΚ) αριθ. 1562/90 ΤΗΣ ΕΠΙΤΡΟΠΗΣ  της 7ης Ιουνίου 1990  περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 5), καταγωγής Ινδονησίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγής ορισμένων κλωστοϋφαντουργικών προϊόντων τρίτων χωρών (1), όπως τροποποιήθηκε από τον κανονισμό (ΕΟΚ) αριθ. 915/90 (2), και ιδίως το άρθρο 11,  Εκτιμώντας:  ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών· ότι οι εισαγωγές στην Κοινότητα ορισμένων κλωστοϋφαντουργικών προϊόντων της κατηγορίας 5 καταγωγής Ινδονησίας, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11·  ότι, σύμφωνα με τις διατάξεις του άρθρου 11 παράγραφος 5 του κανονισμού (ΕΟΚ) αριθ. 4136/86, κοινοποιήθηκε στην Ινδονησία, στις 20 Μαρτίου 1990, αίτηση διαβουλεύσεων· ότι, εν αναμονή αμοιβαίας αποδεκτής λύσης, οι εισαγωγές στην Κοινότητα υπήχθησαν σε προσωρινό ποσοτικό όριο για την περίοδο από τις 20 Μαρτίου έως τις 19 Ιουνίου 1990, σύμφωνα με τον κανονισμό (ΕΟΚ) αριθ. 915/90 της Επιτροπής·  ότι, σαν αποτέλεσμα των διαβουλεύσεων από τις 21 έως τις 23 Μαΐου 1990, συμφωνήθηκε να υπαχθούν τα εν λόγω κλωστοϋφαντουργικά προϊόντα (κατηγορία 5) σε ποσοτικούς περιορισμούς για την περίοδο από τις 20 Μαρτίου έως τις 31 Δεκεμβρίου 1990 και για το έτος 1991·  ότι, σύμφωνα με τους όρους της παραγράφου 13 του εν λόγω άρθρου, η τήρηση του ποσοτικού ορίου εξασφαλίζεται από ένα σύστημα διπλού ελέγχου, σύμφωνα με τις διαδικασίες που καθορίζονται στο παράρτημα VI του κανονισμού (ΕΟΚ) αριθ. 4136/86 ·  ότι τα εν λόγω προϊόντα, τα οποία έχουν εξαχθεί από την Ινδονησία μεταξύ 20ής Μαρτίου και 31ης Δεκεμβρίου 1990, πρέπει να αφαιρεθούν από το καθορισθέν ποσοτικό όριο για την περίοδο από τις 20 Μαρτίου έως τις 31 Δεκεμβρίου 1990·  ότι το ποσοτικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία αποστέλλονται από την Ινδονησία προς την Κοινότητα πριν από την ημερομηνία ενάρξεως ισχύος του κανονισμού (ΕΟΚ) αριθ. 915/90·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Κοινότητα των προϊόντων καταγωγής Ινδονησίας της κατηγορίας που περιλαμβάνεται στο παράρτημα, υπόκειται στα προσωρινά ποσοτικά όρια που προβλέπονται στο παράρτημα αυτό, υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από την Ινδονησία προς την Κοινότητα προ της ημερομηνίας ενάρξεως ισχύος του κανονισμού (ΕΟΚ) αριθ. 915/90 και τα οποία δεν έχουν ακόμα τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από την Ινδονησία στην Κοινότητα μετά την έναρξη ισχύος του κανονισμού (ΕΟΚ) αριθ. 915/90, εξακολουθούν να υπόκεινται στο σύστημα του διπλού ελέγχου που προβλέπεται στο παράρτημα VI του κανονισμού (ΕΟΚ) αριθ. 4136/86.  3. Όλες οι ποσότητες των προϊόντων που αποστέλλονται από την Ινδονησία από τις 20 Μαρτίου 1990 και τίθενται σε ελεύθερη κυκλοφορία, αφαιρούνται από τα καθορισθέντα ποσοτικά όρια στο παράρτημα του παρόντος κανονισμού για την περίοδο από τις 20 Μαρτίου έως τις 31 Δεκεμβρίου 1990. Εντούτοις, το προσωρινό αυτό ποσοτικό όριο δεν εμποδίζει την εισαγωγή των καλυπτόμενων προϊόντων, τα οποία όμως έχουν αποσταλεί από την Ινδονησία πριν από την ημερομηνία ενάρξεως ισχύος του κανονισμού (ΕΟΚ) αριθ. 915/90.  Άρθρο 3  Ο κανονισμός (ΕΟΚ) αριθ. 915/90 καταργείται.  Άρθρο 4  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ισχύει έως τις 31 Δεκεμβρίου 1991.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 7 Ιουνίου 1990.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 387 της 31. 12. 1986, σ. 1.  (2) ΕΕ αριθ. L 94 της 11. 4. 1990, σ. 5.  ΠΑΡΑΡΤΗΜΑ  1.2.3.4.5.6.7 //  //  //  //  //  //  //  // Κατηγορία  // Κωδικός ΣΟ   // Περιγραφή εμπορευμάτων   // Τρίτες  χώρες   // Μονάδες   // Κράτος  μέλος   // Ποσοτικά όρια από  τις 20 Μαρτίου έως τις  31 Δεκεμβρίου 1990   //    //   //   //   //   //   //   // 5   // 6101 10 90  6101 20 90  6101 30 90  6102 10 90  6102 20 90  6102 30 90  6110 10 10  6110 10 31  6110 10 39  6110 10 91  6110 10 99  6110 20 91  6110 20 99  6110 30 91  6110 30 99   // Chandails, pullovers (με μανίκια) twinsets, γιλέκα και σακάκια (με εξαίρεση τα σακάκια κομμένα ραμμένα) άνορακ, μπλουζόν και παρόμοια πλεκτά   // Ινδονησία   // 1 000  τεμάχια   // D F I BNL UK IRL DK GR ES PT ΕΟΚ   // 3 370  1 708  378  4 880  3 218  13  614  26  157  26  14 390   //   //   //   //   //   //   //  Ποσοτικά όρια από  1ης Ιανουαρίου έως τις 31 Δεκεμβρίου 1991   //  //  //  // Ινδονησία   // 1 000  τεμάχια   //   // 19 398   //    //   //   //   //   //   //  Επιπλέον στο ποσοτικό όριο για την περίοδο από τις 20 Μαρτίου έως τις 31 Δεκεμβρίου 1990 μπορεί να εισαχθεί στην Κοινότητα πρόσθετη ποσότητα 1 500 000 τεμαχίων η οποία κατανέμεται μεταξύ των κρατών μελών ως εξής:  1.2.3.4.5.6.7 //  //  //  //  //  //  //  // Κατηγορία  // Κωδικός ΣΟ   // Περιγραφή εμπορευμάτων   // Τρίτες  χώρες   // Μονάδες   // Κράτος  μέλος   // Ποσοτικά όρια από  τις 20 Μαρτίου έως τις  31 Δεκεμβρίου 1990   //    //   //   //   //   //   //   // 5   // 6101 10 90  6101 20 90  6101 30 90  6102 10 90  6102 20 90  6102 30 90  6110 10 10  6110 10 31  6110 10 39  6110 10 91  6110 10 99  6110 20 91  6110 20 99  6110 30 91  6110 30 99   // Chandails, pullovers (με μανίκια) twinsets, γιλέκα και σακάκια (με εξαίρεση τα σακάκια κομμένα ραμμένα) άνορακ, μπλουζόν και παρόμοια πλεκτά   // Ινδονησία   // 1 000  τεμάχια   // D F I BNL UK IRL DK GR ES PT ΕΟΚ   // 353  179  40  512  338  - 65  - 13  - 1 500   //    //   //   //   //   //   //